Գողացված արքայադուստրը: Ռուսլան և Լյուդմիլա

Գողացված արքայադուստրը։ Ռուսլան և Լյուդմիլա» (), ֆենտեզի ժանրի ուկրաինական լիամետրաժ եռաչափ մուլտֆիլմ՝ ստեղծված Ալեքսանդր Պուշկինի «Ռուսլան և Լյուդմիլա» հեքիաթի մոտիվներով։ Մուլտֆիլմը դարձել է ռեժիսոր Օլեգ Մալամուժի նորամուտային աշխատանքը։

Մուլտֆիլմի սյուժեն ծավալվում է թափառական արտիստ Ռուսլանի շուրջը, որը փրկում է չար կախարդ Չեռնոմորի կողմից առևանգված իշխանադուստր Լյուդմիլային։

Սյուժե 
Մուլտֆիլմում ներկայացված պատմությունը կատարվում է քաջ ասպետների, գեղեցկուհի արքայադուստրերի ու մռայլ կախարդների ժամանակաշրջանում։ Ճակատագրի քմահաճույքով թափառական արտիստ Ռուսլանը ծանոթանում է իշխանի դստեր՝ Լյուդմիլայի հետ։ Չնայած իրենց սոցիալական դիրքերի տարբերությանը՝ նրանք սիրահարվում են միմյանց։ Սակայն երջանկությունը երկար չի տևում. չար կախարդ Չեռնոմորն առևանգում է Լյուդմիլային կախարդանքի օգնությամբ։ Նշանակված ժամին նա պետք է զոհաբերի աղջկան, որպեսզի երկարաձգի իր անմահությունն ու զորությունը։

Դերերում 
Ուկրաիներեն տարբերակում դերերը հնչյունավորել են.

Բյուջե 
Մուլտֆիլմն ստեղծվել է Ուկրաինայի Պետկինոյի համաֆինանսավորմամբ. Պետկինոն հատկացրել է ₴19,5 մլն (ֆիլմի արտադրության ընդհանուր արժեքը կազմել է  ₴95,2 մլն)։

Արտադրություն 
2013 թվականի հունվարի 30-ին պրոդյուսեր Եգոր Օլեսովը հայտնել է, որ մշակվում է «Ռուսլան և Լյուդմիլա» նախագիծն Ալեքսանդր Պուշկինի համանուն հեքիաթ-պոեմի հիման վրա։ Նույն  թվականի սեպտեմբերին FILM.UA Group ընկերության մամուլի ծառայությունը հայտարարել է ֆիլմի արտադրությունն սկսելու մասին, իսկ ավելի ուշ ներկայացվել են գլխավոր հերոսներն ու սինոփսիսը, իսկ ֆիլմը ներկայացվել է որպես 2D անիմացիա, սակայն ժամանակի ընթացքում հիմնական մտահղացումը փոխվել է, և որոշվել է ստեղծել 3D-անիմացիոն ֆիլմ։00

Կերպարների ստեղծման համար ներգրավվել են հոլիվուդյան խորհրդատուներ։ Ֆիլմի հեղինակներն ասել են, որ «Ռուսլան և Լյուդմիլան» ստեղծվել է անգլերենով, հետո կրկնօրինակվել ուկրաիներեն հնչյունավորմամբ։ Ըստ Եգոր Օլեսովի՝ նախատեսվել էր անգլերեն հնչյունավորման համար հրավիրել հոլիվուդյան դերասաններ, իսկ ուկրաիներենի համար՝ ուկրաինացի հայտնի դերասաններ։ Միջազգային շուկայի համար ֆիլմն ստացել է «Գողացված արքայադուստրը» () խորագիրը։

2015 թվականի դեկտեմբերին ավարտվել է սցենարի և կերպարների պատմության վրա կատարվող աշխատանքը, կատարվել են աշխատանքներ հաստատված տեսարանների անիմացիայի վրա։

Թողարկում

Միջազգային վարձույթ 
«Գողացված արքայադուստրը» դարձել է առաջինը Animagrad ստուդիայի կինոթատրոնային անիմացիոն պրեմիերաների շարքում, որոնց թվում էին նաև «Մավկա։ Անտառային երգ» (2018) և «Ռոքսոլանա և Սուլեյման» (2021) մուլտֆիլմերը։ Ըստ ընկերության տնօրենի խոսքերի՝ Animagrab-ը պլանավորում է ամեն տարի թողարկել մեկական անիմացիոն ֆիլմ ինչպես ուկրաինական, այնպես էլ միջազգային վարձույթում։

2015 թվականի փետրվարին Բեռլինի միջազգային կինոփառատոնի Եվրոպական շուկայում մուլտֆիլմը վարձույթի հանելու իրավունքը վաճառվել է Իսրայելու և Հարավային Կորեայում, իսկ 2016 թվականի մայիսին՝ Կաննի կինոփառատոնի Marché du Film կինոշուկայում՝ Ֆրանսիայում, ֆրանսախոս տարածքներում, ինչպես նաև Բուլղարիայում, Իրանում ու Լեհաստանում։ 2016 թվականի դեկտեմբերի 10-ին “The Hollywood Reporter” հրատարակությունը հայտնել է, որ ֆիլմը մեկ ամիս առաջ Ամերիկյան կինոշուկայում ներկայացվելուց հետո վաճառվել է Չինաստանում, Գերմանիայում, Ավստրիայում, Շվեյցարիայում, Լիտվայում, Լատվիայում, Էստոնիայում, Հյուսիսային Աֆրիկայում ու Մերձավոր Արևելքում։ Նաև հայտարարվել է, որ շարունակվում է վաճառքը մի շարք այլ տարածքներում։

2017 թվականի մարտի 13-16-ն անցկացվել է կինո- և հեռուստաբովանդակության FILMART ամենամյա շուկան, որտեղ FILM.UA Group ընկերությունը ներկայացրել է Animagrand անիմացիոն ստուդիայի նախագծերը, որոնց թվում էր «Գողացված արքայադուստրը» մուլտֆիլմը։ Շուկայի նախավերջին օրն առաջին անգամ տեղի է ունեցել անիմացիոն ֆիլմերի տեսարանների սքրինինգ, պրեմիերայի հրավերը հայտնվել է The Hollywood Reporter հրատարակության շապիկին, իսկ սքրինինգն անցել է հաջողությամբ և ստացել դրական արձագանքներ շուկայի մասնակիցներից։ Ապրիլի սկզբին Կաննում տեղի է ունեցել MIPTV (Marché International des Programmes de Télévision)՝ աուդիո-վիզուալ բովանդակության եվրոպական ամենակարևոր շուկաներից մեկը, որտեղ ուկրաինական պատվիրակությունը ներկայացրել է նաև «Գողացված արքայադուստրը» մուլտֆիլմը։ 2017 թվականի մայիսի 19-ին և 23-ին Կաննի կինոփառատոնի շրջանակներում՝ Marche du Film ամենամեծ շուկայում, հաջողութամբ անցկացվել են «Գողացված արքայադուստրը» մուլտֆիլմի շուկայական սքրինինգները, որոնց արդյունքում նախագիծն ստացել է բազմաթիվ դրական արձագանքներ, և սկսվել են բանակցություններ նոր տարածքներում մուլտֆիլմի ցուցադրման իրավունքների վաճառքի վերաբերյալ։

2017 թվականի դրությամբ՝ «Գողացված արքայադուստրը» մուլտֆիլմի կինովարձույթի իրավունքը նախնական վաճառվել է աշխարհի ավելի քան 20 տարածքում, որոնց թվում են Եվրոպայի ու Ասիայի երկրները (Չինաստան, Հարավային Կորեա, Իսրայել և այլն)։

Վարձույթ Ուկրաինայում 
2016 թվականի դեկտեմբերի վերջին հայտնի է դարձել, որ «Ռուսլան և Լյուդմիլա» մուլտֆիլմը վերանվանվել է «Գողացված արքայադուստրը» նաև ուկրաինական շուկայի համար (դրանից առաջ՝ 2016 թվականի փետրվարին, մուլտֆիլմի պրոդյուսերներն արդեն հայտնել էին, որ միջազգային շուկայում մուլտֆիլմը ներկայացվել է «Գողացված արքայադուստրը» վերնագրով)։ 2017 թվականի հոկտեմբերին հայտնի է դարձել, որ ֆիլմի պրոդյուսերները նորից են փոխել ֆիլմի վերնագիրն ուկրաինական վարձույթի համար՝ այն դարձնելով «Գողացված արքայադուստրը։ Ռուսլան և Լյուդմիլա»։ Նաև հայտնի է դարձել ուկրաինական վարձույթում ֆիլմի թողարկման ամսաթիվը՝ 2018 թվականի մարտի 7։

2015 թվականի դեկտեմբերի 15-ին Օդեսայի միջազգային կինոփառատոնի ձմեռային կինոշուկայի շրջանակներում «Նոր ալիքը» ձեռք է բերել մուլտֆիլմի հեռուստատեսային ցուցադրության իրավունքը։ Ըստ պայմանագրի՝ մուլտֆիլմի հեռուստապրեմիերան նախատեսվել է նրա վարձույթի հանվելուց կես տարի անց։

Սաունդթրեք
Մուլտֆիլմի գլխավոր երգը՝ «Մինչև աստղերը» (), կատարել է Վրեմյա ի Ստեկլո խումբը։ Փետրվարի 14-ին թողարկվել է երգի տեսահոլովակը։ Երգի ուկրաիներեն տեքստի հեղինակը Ալեքսանդրա Ռուբանն է, գործիքավորումը կատարել է Օկեան Էլզի խմբի անդամ Միլոշ Ելիչը, իսկ գործիքային մասը կատարել են ԿԻևի վիրտուոզներ նվագախմբի երաժիշտները։

Մուլտֆիլմի եզրափակիչ երգը կատարել է Ջամալան։

Մուլտֆիլմի երաժշտության ստեղծողներ

Շահույթ 
2018 թվականի ապրիլի առաջին ազատ օրերին մուլտֆիլմն Ուկրաինայում հավաքել է 21 մլն գրիվնա ($0,8 մլն)։

Արձագանքներ 
Մուլտֆիլմն ստացել է խառը արձագանքներ։ Գրախոսողները նշել են ուկրաինական կոլորիտի բացակայությունը, հոլիվուդյան օրինակների պատճենումը, ինչպես նաև ոչ տեղին կապակցումները ժամանակակից իրականության հետ առանձին կերպարների խարիզմայի բացակայությամբ։

Ծանոթագրություններ

Արտաքին հղումներ 
 
 «Գողացված արքայադուստրը։ Ռուսլան և Լյուդմիլա» մուլտֆիլմը Animagrad կայքում
 «Գողացված արքայադուստրը։ Ռուսլան և Լյուդմիլա» մուլտֆիլմը Film.ua կայքում
 
 
 

Ուկրաինական մուլտֆիլմեր
2018 մուլտֆիլմեր
Ալեքսանդր Պուշկինի ստեղծագործությունների էկրանավորումներ
Անգլերեն ֆիլմեր